સ્વાગત પૂરું થઈ ગયા પછી ઓસ્કરે પોતાની પાસે રહેલો હર્બ્યુ ભાષામાં લખેલો સંપર્કપત્ર બતાવ્યો. રેબી તો એ પત્ર વાંચતાં-વાંચતાં રડવા જ લાગ્યા! પત્રમાં લખેલી વિગતો તેણે બીજા અમેરિકનોને પણ કહી સંભળાવી. બધી વિગતો સાંભળી લીધા પછી તેમના પર ફરીથી તાળીઓનો વરસાદ વરસ્યો, ફરીથી બધાએ હાથ મિલાવીને તેમનું અભિવાદન કર્યું, ફરીથી તેઓ બધાંને ભેટી પડ્યા! યુવાન અમેરિકનો તેમને નિખાલસ, ઘોંઘાટિયા અને સાવ બાળક જેવા લાગ્યા! મધ્ય યુરોપમાંથી તેમના પૂર્વજો બહાર ગયાને એક કે બે પેઢી જ થઈ હશે, અને એટલા સમયમાં તેઓ એટલી હદે અમેરિકન બની ગયા હતા કે શિન્ડલર અને તેના કેદીઓ તેઓને દિગ્મુઢ થઈને જોઈ જ રહ્યા!